ming030890/wiki-yue-high-quality huggingface dataset:
共同富裕

共同富裕（英文：common prosperity），係中華人民共和國政治術語，指全體社會成員都過住幸福、富裕、美好嘅物質同文化生活，係中華人民共和國發展社會主義市場經濟嘅根本目標。

歷屆領導人對概念嘅態度
1978年12月中共十一屆三中全會召開之後，鄧小平總結咗國內國際建設社會主義嘅教訓，深入探索咗共同富裕思想。1985年3月，喺全國科技工作會議上面，中共中央顧問委員會主任鄧小平指出：「社會主義嘅目的就係要全國人民共同富裕，唔係兩極分化。」1985年9月、1990年12月、1992年初，鄧小平又多次提到共同富裕。佢認為，共同富裕係社會主義同資本主義嘅區別：「如果走資本主義道路，可以令到中國百分之幾嘅人富裕起身，但係絕對解決唔到百分之九十幾嘅人生活富裕嘅問題。而堅持社會主義，實行按勞分配原則，就唔會產生貧富過大嘅差距。」
鄧小平認為，共同富裕係分階段嘅，可以用市場機制作為工具進行建設，而唔係同步富裕。佢提倡一部分有條件嘅地區、一部分人先富裕起身，帶動同幫助落後嘅地區同人民，最終實現共同富裕。同步富裕係要求全體社會成員喺同一時間，同平均分配嘅辦法，消除生活水平差距。鄧小平認為，平均發展係唔可能嘅，實際上係共同落後，共同貧窮。佢話：「農村、城市都要畀一部分人先富起身，勤勞致富係正當嘅。」（又叫先富論）先富帶動後富，逐步走向共同富裕。但同時，應采取社會主義嘅措施，預防兩極分化嘅狀況。鄧小平重認為，共同富裕係物質同精神富裕相統一嘅。江澤民、胡錦濤兩任中共中央總書記嘅政治思想入面，都提到過共同富裕嘅重要意義。
《習近平思想》入面包含「精准扶貧」嘅思想。呢一個思想認為，有能力、有條件發展經濟嘅人能脫貧致富嘅同時，亦要畀發展成果更多更公平咁惠及廣大貧困群眾，幫助冇能力同條件或者暫時冇能力條件發展嘅人實現發展，實現共同富裕。另外，中共中央總書記習近平喺2021年8月嘅中央財經委員會第十次會議同中共中央政治局會議上，再次提到共同富裕係中國式現代化嘅重要特徵，提出「要構建初次分配、再分配、三次分配協調配套嘅基礎性制度安排，形成中間大、兩頭小嘅橄欖型分配結構。」。為咗回應習近平嘅號召，中國科技巨頭騰訊宣布投資500億組建「共同富裕專項計劃」。拼多多亦喺2021年8月24號承諾將上季同未來幾季潛在獲利，投入農業發展，直至投資100億元。中央財經委員會辦公室負責人就表示唔會搞「殺富濟貧」。

外間對共同富裕嘅評論
習近平嘅政策引起外界嘅質疑，認為中國政府係搞「國進民退」。美國投資者佐治·索羅斯批評習近平對民營企業嘅控制同打壓，話佢根本唔了解市場係點樣運作，只係將所有中國企業視為一黨制國家嘅工具。
2021年10月15號，馬來西亞歌手黃明志同陳芳語推出歌曲《玻璃心》，歌詞除咗揶揄中國大陸網民玻璃心心態之外，亦有提及共同富裕同維吾爾族種族滅絕等中國社會人權問題。
2021年11月頭，香港馬主蘇啟聲名下叫做Nowitzki嘅賽駒起名做「共同富裕」（「大震撼」嘅子嗣），引起馬迷廣泛關注，但係呢匹容天鵬馬房賽駒喺香港出賽6次，全部跑唔入獎金名次，重喺2022年7月14號結束喺香港嘅競賽生涯。
共同祖先

兩個物種嘅共同祖先（common ancestor）喺進化論上係指一個早過嗰兩個物種出現、最後進化成嗰兩個物種嘅物種。
共同發音

共同發音（coarticulation）係指一吓講嘢嘅聲受打前或者打後嗰個影響。
共同絕種

共同絕種（coextinction）係進化上嘅一種現象，指一個物種因為佢哋賴以維生嘅物種絕種，搞到佢哋自己都絕種。例如蜜蜂要有花提供花蜜先可以生存，所以如果開花植物因為某啲原因而絕嗮種，就好有可能搞到蜜蜂都跟住絕種。
共同進化

共同進化（coevolution）係指兩個或者以上物種嘅生物喺物競天擇下互相影響對方嘅進化。例如達爾文同第啲生物學家就思考過開花植物同蝴蝶蜜蜂之間嘅共同進化：對開花植物嚟講，進化到啲花色水鮮艷啲會比較容易吸引蝴蝶同蜜蜂幫自己傳粉，而同時對蝴蝶同蜜蜂嚟講，進化到分辨色水嘅能力勁啲會有助自己判斷一朵花有幾多花蜜，於是兩者就一齊進化並且影響對方嘅進化。
共同創造

共同創造（粵拼：gung6 tung4 cong3 zou6；英文：co-creation）係指設計產品嗰陣由頭到尾都以啲客嘅 input 做中心，簡單例子有「叫啲客提交有關件產品應該點設計嘅建議」。
一八九四·甲午大海戰

一八九四·甲午大海戰資料明細導演馮小寧監製Han Sanping[*]編劇馮小寧劇本日本雙星牌鐵甲艦海戰，中國制特效場面為賣點。原著中宣部主演陸毅龔潔楊立新孫海英呂麗萍攝影馮小寧剪輯馮小寧製片商中影集團時代出版傳媒集團中國中央電視台電影頻道產地 中國大陸話國語上畫同發行上畫日期2012年7月6號 (2012-07-06)中國中央電視台電影頻道2012年10月2號 (2012-10-02)
《一八九四·甲午大海戰》係由馮小寧執導，陸毅、孫海英、呂麗萍等出演嘅中國歷史戰爭片，2012年上畫。背景係大清國同大日本帝國之間嘅甲午戰爭。
一元運算

一元運算係一種數學運算，有一個自變數，譬如絕對值、階乘等。
一元三次方程

一元三次方程，或者叫立方函數，係一條有一個未知數而次數係三嘅方程。一元三次方程通常會寫做 。

解法
如果要解一元三次方程，首先一定要剷咗二次方嗰個項，變成一個冇咗二次項嘅方程。之後無論用卡贊諾或者韋達嘅方法，都可以得到方程嘅解。最後得到嘅解嘅公式係：

簡化
如果想解一元三次方程，一定要先剷走咗個二次項。呢個係求解嘅時候好重要嘅一步，咁就可以啟發思路，容易啲諗到求解嘅辦法。簡化嘅時候，成條式除以  ，代入  ，得到  咁嘅樣，當中：
證明：
最後嗰步就將  嗰三個可能值加落  嗰度，咁就好以得到方程嘅三個解。
去到呢一步之後，無論用卡贊諾嘅方法或者韋達嘅方法，都可以揾到  。

卡贊諾之法
數學家卡贊諾話：假設 。咁就可以得到：
同時，又設 。於是就得到：
同埋  都係  嘅解。用一元二次方程嘅公式就可以解咗佢。於是得到：
跟著用單位根去揾  各自相應嘅三個可能值，用  可以揾到  （兩個實數解嘅  同  相加揾到一個 ，至於複數解嘅  同 ，佢哋嘅系數都係共軛嘅就相加）。於是，再用  就可以揾到答案。

韋達之法
數學家韋達話：假設 。咁就可以得到：
又：設 。則：
咁嘅話，就得到  其實係  嘅其中一個解。用一元二次方程嘅公式就可以揾到解。揾佢嘅解就好似上面卡贊諾嘅辦法，因為上面嗰條方程同埋下面嗰條方程都係一樣嘅。
之後再用單位根揾  嘅三個可能值，然後又用  得到  。最後用  得到答案。

根嘅特性
首先定立判別式：
咁樣嘅話：
如果 ，就有一個實根同埋一啤共軛複根；
如果 ，就有多重實根，當中：
如果 ，有一個雙重實根同埋另一個單實根。
如果 ，有一個三重實根。
如果 ，有三個唔同嘅實根。
一元論

一元論（英文Monism）係哲學一派，主張宇宙現象有本體只有一個，宇宙一切由此衍生演繹。同多元論相對，包括同二元論對立。
一個鍾說

一個鍾說（英文：Chung Full Hustle）係香港商業電台叱咤903嘅節目，連埋廣告每集係六十分鐘，主持係鍾雪。內容除咗有音樂播放之外，仲有嫌婆婆作為主角嘅廣播劇故事。
節目響2019年7月8號起星期一晚上九點半至十點播放，初頭叫半個鍾說（英文：Chung A Half）。響2019年10月9號開始節目由半個鐘延長到一個鐘，同時改用而家個名，節目喺2020年2月29號播出最後一集。主題曲由陳凱詠及Hirsk作曲、鍾雪填詞、Hirsk編曲，陳凱詠主唱。

播放時間
2019年5月26號至10月7號：逢星期一至五晚上十點半點至十一點播出
2019年7月19號，由於鍾雪放假，節目暫停播出，時段由廣東爆谷代替。
2019年8月5號，由於鍾雪放假，節目暫停播出，時段由叱咤903 留給香港的時代曲代替。
2019年8月12號，節目暫停播出，時段由還我們公義 903個個為什麼？代替。
2019年9月24號，由於鍾雪放假，節目暫停播出，時段由廣東爆谷代替。
2019年10月3號至4號，由於鍾雪放假，節目暫停播出，時段由廣東爆谷代替。
2019年10月9號至2020年2月29號：逢星期二至六凌晨一點至兩點播出
2019年10月10號至11號，由於鍾雪放假，節目暫停播出，時段由橙咇咇代替。
2019年11月6號，由於鍾雪放假，節目暫停播出，時段由My當奴代替。
2019年11月13號，由於鍾雪放假，節目暫停播出，時段由少爺占代替。
2019年11月23號，由於鍾雪放假，節目暫停播出，時段由少爺占代替。
2020年1月28號，由於鍾雪放假，節目暫停播出，時段由My當奴代替。
2020年2月18號至19號，由於鍾雪放假，節目暫停播出，時段分別由My當奴以及少爺占代替。
一個馬來西亞發展有限公司醜聞

一個馬來西亞發展有限公司醜聞（英文：1Malaysia Development Berhad scandal），簡稱一馬公司醜聞（1MDB scandal），係指一宗非法盜用一馬公司富貴資金同牽涉國家政治嘅貪污醜聞。呢宗醜聞係導致馬來西亞政權交替嘅一個主要因素。
呢件案件係馬來西亞史上最大嘅貪污案件，依家案件仲審訊調查緊。

過程
内文：納吉阿都拉薩相關爭議（馬來話：Kontroversi Najib Razak）
2015年，馬來西亞首相納吉阿都拉薩俾美國《華爾街日報》同馬來西亞《沙撈越報告》指控，將馬來西亞政府管轄嘅一馬公司資金轉入佢嘅個人銀行戶口，涉及金額超過26.7億令吉（近7億美元）。單嘢被揭發後，激起馬來西亞人民嘅批評聲浪，其中馬哈迪喺未回任首相之前曾帶頭呼籲納吉辭職。馬華公會前總會長林良實認同納吉必須引咎辭職，佢表示：「我同意馬哈迪嘅睇法，就噉將外來嘅錢過落佢銀行戶口，點可以噉？你贊成咩？」。
馬來西亞反貪污委員會將呢單案分兩宗案件處理，即「捐款案」同「SRC案」進行調查。2016年1月26號，馬來西亞總檢察署總檢察長阿班迪宣佈，對於納吉喺「捐款案」接獲嘅26億令吉係沙地阿拉伯王室捐款（只係用咗部分獻金，餘下巨款已退還），而喺「SRC案」並無貪污，宣佈納吉喺兩宗案中無犯法，並指示反貪會將呢兩宗案件刪file了結。
美國司法部嘅調查顯示，26億令吉其實係嚟自Tanore金融機構，間接駁斥總檢察長阿班迪嘅沙特阿拉伯王室捐款論調。
2018年第14屆馬來西亞下議院選舉，納吉領導嘅國民陣線得唔到足夠選民支持輸咗，馬哈迪領導嘅新政府上台後表示將有足夠嘅證據重新調查一馬公司醜聞。大選後幾個月內，馬來西亞政府先係禁止納吉出境，後搜查同佢有關聯嘅住宅，充公大量現金同貴重物品，亦將佢提控上庭，罪名包括失信、洗黑錢同濫用權力。
2019年4月3號，一馬公司案主要人物，前首相納吉阿都拉薩涉及嘅SRC國際私人公司4200萬令吉洗錢案正式開審。經歷90日控辯階段審訊，以及經過57日嘅審訊及傳召57證人後，於2019年8月27號正式完成舉證程序。同年11月11號，馬來西亞吉隆坡高等法院宣判，納吉涉及SRC國際公司3項刑事失信、1項濫權同3項洗錢案，所有控狀表罪成立，諭令後者從12月3號開始需要出庭自辯，成為馬來西亞獨立以嚟，首位出庭自辯嘅前首相。之後經過30日嘅辯護程序後，於2020年3月11號完成自辯階段。6月1號至5號進行口頭結案陳詞，之後案件進入審判程序。
2020年7月28號，吉隆坡高等法庭宣判，納吉涉及一馬弊案嘅「SRC洗錢案」嘅7項指控全部成立，判處監禁12年同罰款2億1000萬令吉，如果交唔到罰款就加監5年。若無法繳付2億1000萬令吉嘅罰款，將以監禁5年代替。同時法院諭令納吉必須繳付之前被判決嘅16億9000萬令吉嘅欠稅同埋要有100萬保釋金同埋兩名擔保人至可以保釋。截至7月28號，納吉前後涉及嘅一馬公司案相關案件已經畀咗總額600萬令吉嘅保釋金。
納吉喺宣判結束後，透過佢代表律師喺7月30號向法院入禀三份申請書提出上訴。
2021年12月8號，納吉喺SRC國際公司案中上訴失敗，上訴庭三司宣判維持高庭嘅原判。之後佢向聯邦法院入禀上訴通知書。
2022年8月23號，聯邦法院五司一致駁回納吉喺SRC洗錢案終極上訴，維持原判，納吉即日入獄到加影監獄服刑12年，成為馬來西亞歷史上首位被判入獄嘅前首相。喺聯邦法院駁回其最終上訴後，佢於當晚6時05分抵達加影監獄。
一公升眼淚

《一公升眼淚》（1リットルの涙），又叫《一公升的眼淚》，係一部日本文學作品，作者木藤亞也（木藤亜也，1962年7月19號—1988年5月23號）。本書已經改成電影同電視劇集，故事由作者親述自己嘅真實際遇。

故事內容
故事講述15歲少女木藤亞也考到自己心儀嘅高中，但好快佢發現自己患咗「脊髓小腦變性症」，呢個病主要係人嘅脊髓同小腦響唔知原因情況下萎縮，引致心智完全正常之下控制唔到身體。自始令到佢生活慢慢好多事都做唔到，初時常常跌到。之後行路都要靠輪椅，最後連講嘢都講唔到。今時今日呢個病都唔係咁清楚，莫講話1978年嗰陣，主角更加無能為力。響1988年5月23日，亞也佢25歲，發病十年終於結束短暫一生。佢阿媽木藤潮香將佢病時所寫既日記同文章結集出書，成為呢本《一公升的眼淚》，響1986年出版至今喺日本已經賣過210萬本。2004年故事改編做電影，感人無數，響2005年再改編做電視劇。

電視版
内文：一公升眼淚 (電視劇)
《一公升的眼淚》電視劇已經喺2005年10月11日到12月20日每逢星期二嘅21:00—21:54時段（日本時間）於富士電視台播放。平均收視率為15%。並喺2006年10月15日開始於香港無綫電視翡翠台播放。

主要角色
池內亞也（池内 亜也，15歲→20歲）- 澤尻繪里香
劇集嘅主角。活躍積極嘅性格令她非常受到四周圍嘅人喜愛。平日有喺自己屋企人經營嘅豆腐店幫手，屬於心地善良嘅優等生。由初中開始就開始打籃球。喺2005年3月，正臨近應考高中入學試嘅時候，以15歲之齡患上脊髓小腦變性症。喺病情發展期間經歷各種各樣嘅事，一面流著眼淚嘅同時，一面努力面對疾病同命運。喺絕望之中，受到媽媽潮香嘅鼓勵，以寫日記（文章）搵到自己嘅生存意義。一直抱著嘅願望係可以幫倒人。劇中最後喺25歲嗰時去世。
池內潮香（40歲→51歲）- 藥師丸博子
亞也嘅阿媽，職業係保健師。係一名盡心盡力，聰明同仁慈嘅女人。但係，另一方面有時亦會顯現出嚴厲嘅一面。即使喺面對病情逐步發展嘅亞也嗰時抱持著不安同埋各樣問題，仍然能夠以作為保健師嘅知識、以作為一個媽媽嘅關愛同埋勇氣，同屋企人一起持續努力噉支持亞也。冇幾耐之後，因為佢對亞也所講嘅一番話，畀咗亞也一個人生嘅大方向。
麻生遙斗（麻生 遥斗，15歲→20歲）- 錦戶亮
亞也嘅同學兼戀人，隸屬生物部。屬於獨立思考並且行動嘅類型。笨拙頑固嘅個性同爸爸一模一樣。因為哥哥意外身故嘅關係，令佢同爸爸嘅關係變得對立，亦變得唔肯向人哋打開自己嘅心。對於有關亞也嘅事，唔只愛佢，亦處處維護佢。由於有呢種諗法，冇幾耐之後就決定咗自己未來嘅路向，入讀常南大學醫學部。
池內瑞生（45歲→56歲）- 陣內孝則
亞也嘅阿爸，豆腐店嘅老闆。一方面畀人天真，單純同有膽量嘅印象，有時睇起嚟又好孩子氣，亦有感情脆弱嘅一面，係喺小商業社區成長嘅典型人物。作為爸爸，佢同潮香同埋仔女一齊持續支持亞也。喺池內家之中，係繼亞也之後另一個被描寫喊得最多嘅人。如果以「靜」來比喻潮香嘅眼淚，佢嘅眼淚就應該歸類為「動」。
池內亞湖（池内 亜湖，13歲→18歲）- 成海璃子
亞也嘅大妹。由於正處於第二次反叛期當中，因此經常同阿爸嘈嘴。好鍾意打扮，亦非常擅長畫畫。後來繼承家姐嘅願望，進入家姐原本就讀嘅東台高中。隨著亞也病情的發展，令佢本來和善嘅性格續漸表露出來。
池內弘樹（11歲→16歲）- 真田佑馬（粵語配音：袁淑珍）
亞也嘅細佬，鍾意踢波。雖然因為亞也病咗，喺感情上有時受到四周圍嘅人傷害，但基本上仍然係一個性格堅強嘅細路。
池內理加（5歲→10歲）- 三好杏依（第10、11集改由三好結稀飾演）
亞也嘅細妹。同亞湖一樣有繪畫才能
水野宏（33歲→44歲）- 藤木直人
亞也嘅負責醫生。喺常南大學附屬醫院嘅神經內科度做。專科係脊髓小腦變性症嘅治療同埋研究。本身喺支持亞也同佢嘅父母同時，自己亦受到努力面對疾病嘅亞也影響而有所改變，亦係其中一個對遙斗帶來巨大影響嘅人。
麻生芳文（50歲→55歲）- 勝野洋
遙斗嘅爸爸。本身係常南大學附屬醫院外科部長。為人一本正經，但性格笨拙頑固。由於長子意外身故，變得同遙斗保持距離，不過實際上就經常擔心遙斗。後期係其中一個對遙斗影響至大嘅人。
河本祐二（17歲）- 松山研一
亞也嘅學長，隸屬男子籃球部。亞也喺中學時代開始暗戀嘅對象，但自亞也患病後開始疏遠亞也。
西野良三（30歲）- 佐藤重幸
亞也喺東高中嗰時嘅班主任，同時係女子籃球部嘅顧問。為人明朗快活，幾受學生愛戴，不過有時亦會顯露出敷衍了事嘅一面。
杉浦真理（杉浦 まり，15歲→18歲） - 小出早織
亞也嘅同學，中學時代開始已經係好好嘅朋友。隸屬女子籃球部。
松村早希（15歲→18歲） - 松本華奈
亞也嘅同學，同班兼一樣隸屬女子籃球部而成為朋友。
恩田耕平（15歲→18歲） - 水谷百輔
亞也嘅同學，係遙斗中學時代以來嘅好友。性格樂觀，隸屬生物部。
中原慶太（15歲→18歲） - 橋爪遼
亞也嘅同學，面上經常流露出認真嘅表情。隸屬生物部。對於生物嘅知識有好高嘅造詣。
及川明日美（16歲→17歲） - 大西麻惠
亞也喺養護學校嘅同學兼宿舍同房，比亞也大一歲。本身係水野宏以前負責嘅病人，喺14歲嗰時患上脊髓小腦變性症。劇中喺第7同埋第9集出場。病情進行嘅階段比亞也更加嚴重，但仍然可以以天生嘅開朗同剛毅嘅精神面對疾病。角色就好似係亞也嘅好朋友，好前輩，好家姐噉。
及川菊枝（?）- 加藤和子
明日美嘅媽媽，第7集出場。作為一個有患上同樣疾病嘅女兒嘅媽媽，以前輩嘅身份，鼓勵由於水野介紹而到養護學校探訪嘅亞也媽媽。
藤村圓（藤村 まどか，?）- 浜丘麻矢
亞也喺養護學校嘅班主任，喺第9同埋第10集出場。對於驚症狀每日都喺度惡化，同唔願意接受自己係殘障人士呢個事實嘅亞也，有時會幾嚴厲噉說教。同西野良三相比，年紀比較輕，亦比佢更加衷心噉接受同埋認同亞也。第10集嗰時同高野喜一結婚。
高野喜一（?）- 東根作壽英
養護學校嘅義工，藤村圓嘅戀人，由第9集到最後一集出場。正式嘅工作是「文藝綜合出版」嘅營業員。第10集拜訪潮香做嘢嘅地方，邀請潮香等出席佢同藤村圓婚禮嘅同時，請求出版亞也嘅文章。呢個請求喺冇幾耐之後，實現咗亞也一直以來嘅心願。
油豆腐（狗）
別氏

別（粵拼：bit6）係唐人姓氏，喺《百家姓》裏頭排第322位。
呢篇別氏係同姓氏有關嘅楔位文章，重未寫完嘅。麻煩你幫手充實佢。
別海町

別海町（日文：別海町／べつかいちょう Betsukai-chō）係日本北海道根室振興局野付郡嘅一個町。喺2023年4月30號人口有14,278人。別海町總面積有1,319.63平方公里（509.51平方英里）。
別爾哥羅德

別爾哥羅德（俄文：Белгород），或者跟烏克蘭文音譯做卑爾荷羅德（烏克蘭文：Білгород），係俄羅斯別爾哥羅德州首府，人口38萬。
別舍得河

別舍得河（俄文：Беседь）係俄羅斯同白俄羅斯嘅河流，河道全長261公里，流域面積約5,600平方公里，發源自斯摩棱斯克州南部，河水主要嚟自融雪，最終注入索日河。
別有天詩社

別有天詩社（粵音：bit6 jau5 tin1 si1 se5），係澳門嘅文學組織，喺2002年9月11號成立，初頭佢淨係一個網絡嘅討論區，畀唔同地方鍾意詩歌嘅人發表佢哋嘅作品同埋傾下偈吹下水噉，到咗2014年，先至喺澳門正式設立實體詩社。
詩社嘅成員約莫廿零個咁上下，好多都係澳門嘅詩人，家下嘅社長係盧傑樺，理事長係邢悅（莫羲世）。
喺2023年，佢哋仲搞咗第一屆嘅別有天詩獎，係澳門第一亦係而家唯一一個專畀學生寫詩嘅獎。第一屆嘅得獎人包括中學組冠軍張嘉培〈安眠曲〉、亞軍區丞竣〈雨的一萬條裂縫〉、季軍朱嘉怡〈尾站〉；大學組冠軍陳浩賢〈戈爾孔達〉、亞軍馮煜〈夢鏡〉、季軍林霖〈默劇〉 。
別有動天

《別有動天》（英文：Sports Like No Other）係香港電視廣播有限公司製作嘅體育資訊節目，由陳永業旁白。成個節目總共15集，由2014年2月10號逢禮拜一19:00-19:30喺翡翠台播，同喺tvb.com提供節目重溫。
別爾哥羅德州

別爾哥羅德州係俄羅斯西南部嘅一個州，屬中央聯邦管區，首府別爾哥羅德。
別爾德穆哈德梅多夫

別爾德穆哈德梅多夫（1957年6月29號—）係當今土庫曼總統，由2007年做到而家。
公西氏

公西（粵拼：gung1 sai1）係唐人姓氏，喺《百家姓》裏頭排第449位，依家經已冇乜人用。
呢篇公西氏係同姓氏有關嘅楔位文章，重未寫完嘅。麻煩你幫手充實佢。
公認反洗錢師協會

公認反洗錢師協會 (英文：Association of Certified Anti-Money Laundering Specialists，簡稱 ACAMS) 係一個反對洗黑錢嘅組織，喺2002年喺邁亞美成立。呢個組織希望用培訓同埋舉行會議嘅方法，嚟避免未來出現洗黑錢嘅情況。

歷史
喺2002年2月，Alert Global Media 嘅持有人 Charles Intriago 創辦咗 ACAMS。到2007年，個組織已經有超過6,500人參與。呢個協會亦開始對任何通過咗測試嘅人，派發一份反洗黑錢嘅證書。
喺2016年，Adtalem Global Education 用$3.3億美金買起咗個組織，而到2022年，Wendel 再由 Adtalem 買咗。

位置
雖然呢個組織喺美國開始，但係喺今年開始喺拉丁美洲同埋亞洲擴散。喺2009年1月，個組織喺香港成立咗一間中心，跟住喺6月喺拉哥斯再成立多一間。

培訓
喺培訓方面，ACAMS 一般都會提供教育課程，嚟幫成員明白有關洗黑錢嘅知識。呢個組織提供嘅證書係有國際認何嘅。有人聲稱呢個組織嘅考試比英國嘅簡單。
喺2004年10月，ACAMS派咗代表去杜拜，為中東嘅學生提供培訓。喺2006年7月，ACAMS喺開曼群島做咗同一樣嘢。2007年1月，ACAMS對牙買加嘅前檢察官Gregory Simms派發證書。2008年5月，ACAMS喺貝魯特安排咗證書考試。同年7月，ACAMS喺卡夫蘭同當地嘅學校一齊提供課程。喺2009年5月，ACAMS同復旦大學簽咗協議，喺中國大陸提供反洗黑錢培訓。

會議
喺2007年12月，ACAMS同阿拉伯銀行喺杜拜開咗一個反洗黑錢嘅會議。喺2008年9月，有一次會議特別針對點樣對抗用新嘅科技嚟洗黑錢嘅罪犯。
公路

公路本身係指公家路，即係開畀公眾行嘅路，好多時都係特別指畀車行嘅主要大路。日常生活入面，公路多數都係解高速公路。
公行

公行（英文：Cohong），係清朝中期喺廣州成立嘅壟斷對外貿易嘅組織，喺大概成百年嘅時間入邊，為大清帝國壟斷咗同西方間嘅主要生意。

性質
喺粵海關獨大嘅時代，由地方督撫、海關監督同行商共管外貿嘅體系入邊，公行係一個受海關監督控制下，擁有著貿易特權嘅組織，而形成咗「廣州制度」（一口通商）特色。公行行商係要代表大清政府，對喺中華領土入邊活動嘅外商，進行監督同管理，而公行亦係作為（大清帝國）喺外貿入邊抽剝巨額財源嘅工具。公行除咗同海關監督優先提供啲利益，廣州嘅官差同大清朝廷，亦透過公行間接咁獲取到利益。

史
公行最早喺1720年成立，嗰陣時唔少嘅行商，為咗加強自身嘅地位，兼同「皇商」競爭，因而成立咗組織，最初嘅成員有十六名行商，佢哋自己訂落咗一套規則，有十三個條款，愛來指定啲價格同交易嘅程序，仲訂明咗新加入嘅成員必須俾一千兩銀嘅會資，先至俾佢入會。此外，所有公行嘅成員，交易度都要抽3%做「公所費」。
公行雖然係有民間自發嘅性質，但有著官府嘅背書支持，清廷官府係樂於有咁嘅組織，作為中間機構同外商打交道，仲代埋官府徵收啲關稅。有咗官府嘅支持，公行就壟斷埋貿易，而多次引起其他商人同外商嘅反對，第一次建立嘅公行好快就喺1721年解散咗。但到咗1760年公行有恢復返，直至1771年再俾人解散，跟著喺1782年又出返來，一直做到大清喺鴉片戰爭打敗仗後簽訂《南京條約》（1842年）先至俾廢除。

規例
1720年公行行規：
華夷商民，同屬食毛踐土，應一體仰戴皇仁，誓圖報稱。
為使公私利益界劃清楚起見，爰立行規，共相遵守。
華夷商民一視同仁，倘夷商買賤賣貴，則行商必致虧折，且恐發生魚目混珠之弊，故各行商應與夷商相聚一堂，茼議價，其有單獨行為者應受處罰。
他處或他省商人來省與夷商交易時，本行應與之協訂貨價，俾得賣價公道；有自行訂定貨價或暗中購入貨物者罰。
貨價既經協議妥貼之後，貨物應力求道地，有以劣貨欺瞞夷商者應受處罰。
為防止私販起見，凡落貨夷船時均須填冊；有故意規避或手續不清者應受懲罰。
手工業品如扇、漆器、刺繡、圖畫之類，得由普通商家任意經營販賣之。
瓷器有待特別鑒定者，任何人得自行販賣，但賣者無論嬴虧，均須以賣價百分之三十納交本行。
綠茶淨量應從實呈報，違者處罰。
自夷船卸貨及締訂裝貨合同時，均須筅期交款，以後並須將餘款交清，違者處罰。
夷船欲專擇某商交易時,該商得承受此船貨物之一半，但其他一半須歸本行同仁攤分之；有獨攬全船之貨物者處罰。
行商中對於公行負責最重及擔任經費最大者，許其在外洋貿易佔一全股，次者佔半股，其餘則佔一股之四分之一。
頭等行，即佔一全股者，凡五，二等者五，三等六；新入公行者，應納銀一千兩作為公共開支經費，並列入三等行內。
公立大學

公立大學（Public university）係由政府營運嘅大學，用公帑去負擔支出。
公羊傳

《公羊傳》，係中國周代嘅一本書，相傳由戰國時期孔子弟子子夏個門生公羊高寫，內容係註釋《春秋》呢本史書。佢係儒家十三經其中一本，又同《左傳》、《穀梁傳》夾埋叫「春秋三傳」。
公羊氏

公羊（粵拼：gung1 joeng4）係唐人姓氏，喺《百家姓》裏頭排第420位，依家經已冇乜人用。
呢篇公羊氏係同姓氏有關嘅楔位文章，重未寫完嘅。麻煩你幫手充實佢。
凶宅清潔師

《凶宅清潔師》（Ghost Cleansing Ltd）係香港無綫電視嘅電視劇，由洪永城、李成昌、傅嘉莉同鄭俊弘領銜主演，C君、歐陽偉豪、杜燕歌同韓馬利聯合演出。劇集用負責超渡凶宅鬼魂嘅「凶宅清潔師」做主題。
套劇喺2021年12月8號喺myTV Gold同TVB Anywhere開始上架，2022年8月6號到10月29號逢禮拜六22:30-23:30喺J2台首播，亦係頭一套未喺翡翠台播就已經安排喺J2台播嘅無綫電視劇集。
凳套

凳套係塊布，笠住布面凳嘅挨凭位，既方便打理，又可以令凳嘅布料更㩒用。
凱風網

凱風網係一個喺2006年7月建立嘅反對法輪功嘅民間網站，入邊主要內容係揭露法輪功嘅「邪教」本質。
呢個網站話自己係向全球華人「揭露法輪功真相」嘅民間專業網站。不過，有中國地方政府文件話，凱風網係中共610辦公室創辦嘅。美國國會及行政部門中國問題委員會認為，呢個610辦公室係中共管理嘅「法外機構机构」（extralegal, Party-run security apparatus），610辦公室係江澤民喺1999年6月10嘅成立嘅法外機構，經常採用「技術上唔符合中國法律嘅非法手段」，企圖「剷除」法輪功。
凱風網話佢地哋係個民間專業網站，不過，有證據顯示呢個網站係同中國政府有關：
中國駐歐盟外交使團網站有凱風網連結。
山東滕州政法委網站宣布，被凱風網採用刊登嘅宣傳稿件「字數（按版面計）超過500字嘅，每篇獎勵500元；唔夠500字嘅，按400元獎勵。」
中國四川瀘縣人民政府公眾訊息網一份政府檔案顯示：610辦公室係以民間方式喺互聯網開辦《凱風網》，搭建揭批「法輪功」荒誕邪說同反共本質嘅平台，中共嘅省、市、縣已經將《凱風網》撰稿工作列入目標考核內容之一，各單位要高度重視，組織人員調查研究，積極撰稿，確保撰稿任務嘅完成。
凳仔

凳仔，或者叫矮凳，係種凳，比較矮身，有三到四隻腳，只能夠坐一個人。
凶城計中計

《凶城計中計》（英文：The Slicing of the Demon），係香港無綫電視製作嘅古裝電視劇，由陳錦鴻、謝天華、廖碧兒、岳華、湯盈盈、李思欣、許紹雄、姚樂怡主演，監製莊偉建。呢套劇2007年海外首播，2013年下晝時段翡翠台首播。
凶心人

《凶心人》（Memento）係2000年美國電影，由基斯杜化路蘭執導，佳皮雅斯、嘉利安慕絲主演。
凱風路

凱風路（粵拼：hoi2 fung1 lou6）係中國廣西桂林嘅南北走向主幹道，喺象山區，南邊從象塘路開始，一直向北去到瓦窯西路同環城南二、三路交界。

概要
全長4.5km，闊24米，雙向4車道。
凳

凳（粵拼：dang3），又寫成櫈，係用來坐嘅傢俬，用板加上凳腳做成，無靠背，無𢲲手。漢朝之前原來係指畀腳踏嘅「蹬具」。
細嘅凳叫凳仔，矮凳都得；長嘅凳叫長凳、橋凳或者係板凳；可以摺得埋嘅凳叫摺凳，摺得埋嘅凳仔又叫交倚。
至於有靠背／挨凭嘅「坐具」叫做椅，有得「倚」靠。
「椅，坐具後有倚者，今人俗呼椅子。」——《正字通》

語言
粵語入面凳（粵拼：dang3）呢隻字詞，查實幾古老，可以追溯到去中古漢語（唐宋）嗰度。
呢隻字詞被指係隨住中古漢語嘅龐大影響力傳到好多非漢語嘅語言當中，例如現代嘅泰國話入面就有隻字詞，
/taŋ˨˩/（國際音標）—用泰文字寫係 ตั่ง，可以羅馬化做 tang。
特指一種矮、四隻腳、有少少似床噉形嘅凳。
2017 年喺曼谷影到嘅一張 tang2017 年喺曼谷影到嘅一張 tang
凳喺各歐洲語言入面係噉叫嘅：
英文：the chair
法文：la chaise（陰柔）
意大利文：la sedia（陰柔）
德文：der stuhl（陽剛）

史
凳有過千年歷史。古埃及人畫有坐凳法老王像。中國唐朝之前都係坐響地蓆上面。
凶器

武器，嚮網上遊戲叫攻擊性武器做凶器。
兇器，兇手行兇殺人用嘅架生，未必係慣常指嘅冷兵器刀刃長槍到火器，甚至插電電器。高踭鞋尖、開信刀、原子筆嚮偵探推理小說入面，都出奇咁成為殺人兇器。
亞軍

亞軍即係第二名，通常係喺一個比賽入面排名次嗰陣就會用到呢個字眼。
亞述人

亞述人係發源自亞述嘅一個族群，估計全球約莫有3.3百萬人。
呢篇亞述人係關於族群嘅楔位文章，仲未完成嘅。麻煩你幫手補充佢嘅內容。
亞述巴尼拔圖書館

亞述巴尼拔圖書館係古代世界其中一間主要圖書館，喺亞述首都尼尼微，由國王亞述巴尼拔喺公元前7世紀中下令去起，不過到前612年因為首都被攻陷而燒毀。
亞述

亞述係兩河流域文明入面發展出嚟一個帝國，可以追溯到前25世紀，前911年之後又叫做新亞述帝國，直到約莫前612年亡國。
呢篇亞述係關於國嘅楔位文章，重未寫完嘅。麻煩你幫手充實佢。
亞速海

亞速海（粵拼：aa3 cuk1 hoi2；烏克蘭文：Азовське море；俄文：Азовское море）係東歐東南面一個海，東面係俄羅斯；南面係黑海；西面係克里米亞；北面係烏克蘭。呢個海係地球入面最淺嘅海。

概況
呢個海嘅面積比較細，有38840km²。水深方面，平均深度先至得7m，最深位凈去到14m，最淺嘅地方先至得0.9m（相當於泳場啲兒童池嘅最深水深位到）。而海水含鹽量先至得9～11‰。入面主要出產黑海棱鯡、鯷、鯿等魚類。
亞豐素六世

亞豐素六世（Afonso VI，1643年8月21號—1683年9月12號）係葡萄牙國王，1656年到1683年在位。
佢三四歲開始已經身體唔好，精神狀態亦不穩。1656年父王祖奧四世駕崩之後，亞豐素以13歲之齡即位，由佢母后攝政到1662年。
1667年，亞豐素六世俾佢細佬佩德羅迫落台，淨係保留國王稱號。第二年佩德羅成為攝政，而王后亦以亞豐素六世性無能為理由改嫁佩德羅。亞豐素六世先被放逐亞速爾羣島，1674年開始改為關押喺仙德麗。1683年亞豐素六世駕崩，佩德羅繼位成佩德羅二世。
亞足協亞洲盃

亞足協亞洲盃（英語：AFC Asian Cup），係亞洲足球協會主辦，畀代表隊參加嘅足球大賽。第一屆喺1956年由香港主辦，每4年搞1次。
前110年

前110年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：元封元年
朝鮮半島
檀紀：2224年
日本
開化天皇四十八年
皇紀：551年
佛曆：435年
猶太曆：3651年～3652年

大件事
漢朝置儋耳、珠厓為郡。
漢武帝派出使節團去印度攞佛經。
前9千年

前9千年係公元開始前第9個千年，喺前第10千年同前第8千年中間，由前9000年1月1號到前8001年12月31號。
十年台灣

《十年台灣》係「十年國際計劃」嘅作品之一，台灣五個新生代導演：勒嘎、鄒隆娜、呂柏勳、謝沛如、廖克發，以佢哋獨特嘅眼光，製作出五部唔同風格嘅短片，重點放喺環境同文化方面，講述佢哋眼中台灣嘅未來。

惡靈罐頭
導演：勒嘎・舒米
2027年一位蘭嶼島上嘅達悟族獨居老人，平日靠種植芋頭維生，過住睇落係安詳平靜嘅生活，但係喺佢心裏面有個埋藏咗好多年嘅恐懼，而隨住一場颱風嘅侵襲，呢個世人已經遺忘嘅恐懼將會再出現。

942
導演：鄒隆娜
2017年9月30號、2027年9月30號，各有兩個編號都係942同899嘅外籍女看護，喺唔同時空都遇到類似情況，互相影響住對方嘅命運。

路半
導演：呂柏勳
描繪喺鄉村生活嘅東洋點樣掙扎喺城市同家鄉之間，盼望能夠搵到自己嘅路。

蝦餃
導演：謝沛如
寶寶鮮味蝦餃拍攝一個團年飯廣告，廣告構思係創造完美嘅家庭形象，但係原本廣告中最重要嘅角色BB突然放飛機，令到董事長好不滿，為咗廣告能夠繼續拍攝落去，製片阿強急需要搵到一個BB代佢，但係城市人唔再願意生育下一代，甚至連醫院嘅婦產科都被迫關閉，要搵一個BB一啲都唔容易。

睏眠
導演：廖克發
喺未來嘅世界，人可以購買「睡眠服務」，可以選擇自己嘅夢境，進入深沈嘅睡眠，以尋求現實之外嘅平靜嘅想象。
十字門

十字門（Shaptsz Moon）係中國一海門，喺廣東南岸，家下分屬澳門、珠海。舊時係西南入澳門常用航道，家下形不復再。

地理
小橫琴、大橫琴、九澳、潭仔排成四角，中間水道成十字，所以叫十字門。十字門東北係潭仔、東南係九澳、西北係小橫琴、西南係大橫琴。
亦有話分內十字門同外十字門。小橫琴、大橫琴、九澳、潭仔成外十字門，而對面山、小橫琴、澳門本土、潭仔成內十字門。
十字門亦專指小橫琴同潭仔之門嘅窄位。
家下大橫琴同小橫琴海道已成填地，而九澳同潭仔嘅海道成路氹城。所以無咗十字之形。

十字門海戰
十字門海戰，又稱井澳海戰。
十島村

十島村係東海嘅吐噶喇群島由各島組成嘅一個自治體、其中最重要的島嶼喺中之島。
十島村係日本楔位文，重未完成，麻煩你幫手補充內容。
十字路口

十字路口，路口一種，四叉路口一種，兩條路垂直相交，成十字形。十字路口都幾常見，尤其喺市區，好多時地段都劃成方形。
化粧品

化粧品（又寫做化妝品）係用嚟扮靚（化粧）嘅架生，通常係後生女仔用。
化粧棉

化粧棉係用棉花整嘅薄片，除咗可以喺化粧嗰陣用嚟搽化粧品，亦可以做阻止流血嘅醫學用途。
化糞池

化糞池係種池，用來清理污水，尤其係夾雜屎尿嘅污水。佢係小型污水處理系統一種，有水池同埋化糞系統。污水流入到水池，細菌會無氧分解污糟嘢，減少固體廢物體積。之後污水沉澱後排出，減輕水質污染。
化隆

化隆係中國青海海東一個回族自治縣，人口20萬。
化蘭西銀行

化蘭西銀行（Comptoir d'Escompte de Paris，減筆CEP；Comptoir National d'Escompte de Paris，減筆CNEP）係間法國銀行。
化蘭西銀行喺1848年3月8號由諭旨成立，設響巴黎，法文名Comptoir National d'Escompte de Paris。當時股本二千萬法郎，三分一係現金認購，三分一係巴黎市政府發債券，三分一係法國政府國庫債券。當時臨時政府secretary Antoine Laurent Pagnerre做董事，1848年7月改由Hippolyte Biesta。個寫字樓響法國皇宮，之後租地方用。
1853年，間銀行法文改名做Comptoir d'Escompte de Paris。因為1860年左右，法國、英國向大清挑起第二次鴉片戰爭，法國得到一筆賠款，由化蘭西銀行處理。而化蘭西銀行就響上海開間分行，自始就開展遠東業務。
1866年佢過得到孟買經濟危機，但發覺唔夠錢支付，要法國政府出手，1869年重組，用返原名Comptoir National d'Escompte de Paris。
1945年12月2號，法國將四大銀行收歸國有，化蘭西銀行係其中之一。
1966年5月4號，法國財政部將佢同其他銀行合埋，變成法國國家巴黎銀行（BNP）。

名
化蘭西銀行響香港有分行，當時人因佢由法國來，廣東話直音France做化蘭西。
化身情人

《化身情人》係香港九龍影業公司喺1965年嘅一部粵語愛情喜劇，由楚原執導，張英才、南紅主演。

情節
故事係講一個窮畫家畢加繩（張英才 飾）同鄧陣先（鄭君綿 飾）、李泰克（林彬 飾）三人同撈同煲，畢加繩邂逅謝美珍（南紅 飾），互有好感但係就冇錢拍拖，鄧陣先於是獻計繩扮自殺，等佢啲畫可以升值，然後同有錢仔馮策策（雷鳴 飾）鬥同銀彈攻勢追求謝美珍。
化骨龍

吳錫章係廣東民間傳說中嘅一種生物。聽講佢個樣非常之似生魚，所以又有人叫佢做「生魚蛇」，同生魚唯一嘅分別，係多咗四隻腳，每隻腳有五隻爪。亦有個講法話，每一百條新孵來出嘅生魚仔裏面，就有一條係化骨龍。
傳聞話，如果食咗化骨龍，或者用佢來煲湯飲，身上嘅骨頭就會化晒而死。但係廣東人又鍾意食生魚來進補，於是就會撻生魚來避免食錯化骨龍。
不過呢啲都只係傳言，無科學根據。雖則有人話1950年代香港曾經有一家人飲咗化骨龍湯致死，新聞都有報過；又話1983年電視新聞同報章都曾經報過，有人撻生魚嘅時候發現化骨龍：但係由於年代久遠，如今都好難證實呢啲消息到底係堅定流。
另外，有人會將自己嗰竇仔女，叫做「化骨龍」，暗喻養大啲仔女好辛苦，心力交瘁，就好似自己棚骨俾人化咗咁樣。
化鯨

化鯨（faa3 king4，日文：化鯨），係隻日本傳説中嘅妖怪，聽聞係一隻巨型嘅鯨魚骨架。
化貓

化貓（faa3 maau1，日文：化け猫），係種日本傳説中嘅妖怪，外形係貓，但係可以好似人噉行行企企。
化身博士

1895 年一幅圖畫，描繪畫畫人想像中嘅化身博士。
《化身博士》（The Strange Case of Dr. Jekyll and Mr. Hyde）係 1886 年出嘅一本哥德式中篇小說，係史上最出名嘅英文文學作品之一，有畀人改編做好多套戲。
人工智能哲學

等嘅概念。再加上人工智能理論上可以引致人工動物同人造人嘅創造，而噉做會引起唔少道德上嘅問題，所以道德哲學（philosophy of ethics）等嘅領域都對人工智能嘅相關討論有興趣。
人工智能嘅應用

人工智能（AI）對於任何嘅智能性作業嚟講都好有用。比較廣為人知嘅人工智能應用例子包括咗識揸自己嘅交通工具（包括咗車同埋無人飛機呀噉）、醫療上嘅診斷、數學定理嘅證明、藝術創作、玩遊戲、搜尋器、認相入面嘅影像以及係網上廣告等等。

電子遊戲
一班人喺度玩食鬼；啲鬼由電腦操控，但曉追捕玩家－展現咗簡單嘅智能。
内文：電子遊戲嘅人工智能
電子遊戲人工智能（video game AI）係指電子遊戲（electronic game）用嘅人工智能：電子遊戲係能夠同玩家互動、以娛樂玩家為目的嘅電腦程式；而電子遊戲入面好多時會涉及由電腦控制，同玩家進行對局嘅角色（NPC），遊戲開發者為咗想玩家得到樂趣，通常會想呢啲由電腦控制嘅角色有返咁上下聰明，能夠為玩家提供一定嘅挑戰（睇埋心流）；噉即係話佢哋會想 NPC 展現一定程度嘅智能，而「教電腦程式做出類似有智能噉嘅行為」正正就係 AI 呢個領域嘅重心。
舉個簡單例子，食鬼入面嘅敵人由電腦控制，一個教電腦控制啲敵人嘅可能演算法如下：
Pac-Man.pos
clyde_target = random_tiles // 將 clyde_target 設做隨機一格

while game == in_play: // 當隻遊戲進行嘅每一個時間點，
    case player of:
      Blinky:  move 1 tile toward Pac-Man.pos // 第一隻鬼要向主角位置（Pac-Man.pos）行一步。
      Inky:    move 1 tile toward (Pac-Man.pos + 4) // 第二隻鬼要向主角位置前四格行一步。
      Clyde:   if Clyde.pos == clyde_target: // Clyde 呢隻鬼要向佢嘅目標位置前進，如果到咗目標位置，揀個新嘅目標位置。
                   clyde_target = (clyde_target + 1) % 10 
               else:
                   move 1 tile toward clyde_target
上述嘅碼會令啲敵人曉追趕主角－有少少似有智能嘅噉。
早期－廿世紀中－嘅電子遊戲經已有喺度用相對簡單嘅 AI，而廿一世紀初及後，電子遊戲嘅 AI 仲成為咗遊戲製作上嘅一個大課題。遊戲製作嘅專家會研究用乜嘢演算法整一隻遊戲嘅 AI 先最可以令玩家過癮，而且 AI 仲有俾人運用嚟做控制 NPC 以外嘅工作，例如係做遊戲測試（game testing；喺隻遊戲出街前測試隻遊戲玩起上嚟點）同遊戲分析（game analytics；對玩家嘅行為作出分析）等都有用到 AI 相關嘅技術。

自駕車
一架自駕車行嘅片
内文：自駕車
人工智能係自駕車（driverless car）科技當中不可或缺嘅一環。直至 2016 年為止，總共有 30 間主要公司都有喺度用人工智能整自駕車，而「人工智能可以點樣幫助自駕車技術」係人工智能領域當中好受關注嘅一環：
自駕車人工智能其中一個最緊要嘅部份係教架車了解佢周圍環境嘅佈局。一般嚟講，一架自駕車會內置咗佢會行駛嘅地區嘅地圖，會包括咗交通燈同埋行人路嘅位置等嘅資訊，亦都有一啲研究嘗試令到自駕車唔使內置地圖都曉自己按照經驗學識佢周圍環境係乜嘢樣。
喺自駕車設計上，「要點樣確保乘客嘅安全」係一個重要嘅議題。一架自駕車嘅程式實會內置一啲教架車點樣處理危險情況嘅演算法，但係好似「當架車實炒、一係撞到路人一係令乘客受傷嗰陣，架車應該揀保護個路人定保護個乘客」呢啲問題都仲係好難搞。
... 等等。

醫療應用
人工智能喺醫療上嘅用途好廣泛：
人工智能程式可以幫手評估落藥嗰陣要落幾重：喺醫療上，落藥要落幾多係一條關乎人命嘅問題（例如手術麻醉噉，如果落嘅麻醉藥劑量大得滯會搞出人命），而喺 2016 年，有份喺加州做嘅研究就發現，有一條多得人工智能先搵到嘅數學方程式可以用嚟評定要落幾大劑量嘅免疫抑制劑落去病人身上。喺醫療上，評估劑量不嬲都係一個好嘥時間精神嘅程序，所以呢種人工智能程式幫醫療界慳到唔少錢。
人工智能程式可以幫手決定點樣醫癌症：可以用嚟醫癌症嘅藥同疫苗有成多個 800 種，所以對於醫生嚟講，要決定點樣醫一個癌症病人絕非易事。微軟發展咗一個叫「Hanover」嘅人工智能程式，呢個程式曉記住嗮所以同癌症有關嘅研究論文，知道每一種醫療方法喺邊種情況之下最有效，並且用攞到嘅資訊決定某一個特定病人應該用乜嘢方法醫。有研究指呢種程式喺診斷癌症嘅表現同真人醫生一樣咁好。
又有研究試過用人工智能程式嘗試監察高風險嘅病人，評估佢哋有病嘅風險，而呢啲資訊對於治療同保險等方面都會有用。
... 等等。

第啲應用
人工智能甚至仲可以攞嚟整藝術品：人工神經網絡嘅輸入層嘅每粒神經細胞可以設做幅輸入圖像嘅一粒像素，而輸出層嘅每一粒神經細胞同一道理可以作為輸出圖像嘅像素。而中間嘅隱藏層做嗰啲運算會令到幅輸出圖像同輸入圖像有少少似，但又唔同。舉個例子說明，有研究者成功噉整出能夠將是但一幅相變做印象派作品嘅人工神經網絡。
廿一世紀嘅金融界會用人工智能程式嚟監察買家同賣家嘅活動。呢啲程式喺見到某啲異常活動嗰陣會通報俾銀行等嘅機構聽，等做起探測詐騙等嘅罪行嗰陣容易好多。
有啲人工智能程式曉睇一個人上啲乜嘢網站，並且靠呢啲資訊嚟賣幫手賣廣告：例如如果個程式探測到某個用家零舍鍾意搜尋有關打機嘅資訊嘅話，個程式就會俾個用家多啲睇到同打機相關嘅廣告。
傾偈機械人（chatbot）係能夠同人傾偈嘅軟件－一個傾偈機械人要能夠接收人類寫或者講嘅文字，再按收到嘅輸入俾適當嘅輸出，令個用家覺得自己係同一個有智能嘅物體交流緊。喺人工智能上，傾偈機械人設計係自然語言處理（natural language processing）之下嘅項目，目的係要整出能夠通過圖靈測試（Turing test）嘅機械人－意思係話想製作出曉同人類用語言文字交流，而且能夠以假亂真（一般人齋睇個機械人嘅輸出分唔出佢到底係機械人定人類），到咗 2010 年代為止，傾偈機械人仲未有耐過得到圖靈測試，但經已俾人廣泛噉用喺客戶服務同搜集資訊等嘅用途上。
認人樣系統（facial recognition system）係指用嚟辨認人面嘅技術。
聰明玩具（smart toy）泛指內置微型電腦而能夠展現一定程度嘅人工智能嘅玩具，所以一件聰明玩具有可能（例如）按照玩緊佢嗰個細路嘅行為嚟調整自己，並且令個細路玩得更加過癮，簡單例子有曉做自然語言處理（指教人工智能處理語言嘅技術）同細路講嘢嘅公仔。可以睇吓 Furby。
... 等等。
人工智能低谷

人工智能低谷（英文：AI winter）係指人工智能領域當中嘅一啲時期。喺人工智能低谷時期期間，人工智能領域因為研究上失敗等嘅原因搞到有排冇人肯出錢資助。
人工智能完全

人工智能完全（英文：AI-complete / AI-hard）係人工智能領域上嘅一個概念，指個領域當中最難嘅問題，而解決呢啲問題係邁向達致強人工智能（strong AI）嘅一大步。例如機械翻譯喺廿世紀尾就俾人視為一個人工智能完全嘅難題。
人工智能箱

人工智能箱（AI box）係人工智能哲學上嘅一個構想。指一個預想中用嚟囚禁一個可能有危險性嘅人工智能嘅電腦硬件系統，等個人工智能冇得直接同外界互動。
人工殺姬

《人工殺姬》（英文：M3GAN）係2023年美國電影，由艾莉遜威廉絲、薇奧拉麥格勞、錢信伊、拜仁佐敦阿發拉斯、珍凡伊普斯、萊莉丹吉、史提芬嘉諾蒙頓主演，傑拉德約翰史東執導。故仔圍繞住一個叫美瑾（M3GAN）嘅人工智能機械人。
努克

努克（格陵蘭文：Nuuk）係格陵蘭首府，亦係全世界最北嘅首府。佢係格陵蘭自治領地最大嘅城市，1979年格陵蘭實行自治之後，成為格陵蘭嘅首府，同時亦係塞梅索克市鎮嘅行政中心。
嗰個地市名喺格陵蘭文（因紐特文嘅一種）當中係「岬角」嘅意思。丹麥人同挪威人叫佢做哥特哈布（丹麥語：Godthåb），意思係「美好嘅希望」，同「好望角」嘅名嘅由來好似，喺丹麥出版嘅地圖上標記為「哥特哈布」嘅名。
努力!!! 奮鬥!!!

努力!!! 奮鬥!!!（英文：Sound? Speak. Cam? Roll. Fangirl? Me!）係香港商業電台叱咤903嘅節目，連埋廣告每集係六十分鐘。主持係鍾雪。響2019年5月26號至2020年3月1號星期日晚上八點至九點播放。內容係講到電影製作班底嘅故事。

播放時間
2019年5月26號2020年3月1號：逢星期日晚上八點至九點播出
2019年11月24號，由於鍾雪放假，節目暫停播出，時段由麻利有隻小綿羊代替。
努加爾

努加爾係索馬里邦特蘭其中一個州，首府加羅韋。
努利斯坦省

努利斯坦省（波斯文：د نورستان ولايت‎）係中東國家阿富汗嘅卅四個省之一。
努哈章

努哈章係伊斯蘭教典籍《可蘭經》入面嘅第71章（蘇拉）。
努梅里安

努梅里安（Numerian，254年—284年11月20號）係羅馬帝國皇帝，282年到284年在位。
努庫斯

努庫斯（月即別文：Nukus）係烏茲別克第六大城，人口有23萬。
努比亞

努比亞（粵拼：nou5 bei2 aa3，{{Lang-en|Nubia）係喺埃及南部同蘇丹北部之間嘅尼羅河沿岸地區。
努爾巴努蘇丹

努爾巴努蘇丹（土耳其文：Nurbanu Sultan，1525年—1583年12月7號）係16世紀末鄂圖曼帝國嘅皇太后，蘇丹塞林二世嘅皇后。1574年12月，穆拉德三世繼位後佢成為咗攝政，喺統治嗰段時期佢採取親威尼斯嘅政策。
努庫阿洛法

努庫阿洛法（湯加文：Nukuʻalofa）係湯加首都。
余安安

余安安（英文：Candice Yu；1959年10月22號—；原名余德纓）係香港女演員，祖籍廣東開平。佢喺1974年出道，幾十年嚟幫過無綫電視、佳藝電視、麗的電視（亞洲電視）、香港有線電視同viuTV拍電視劇，亦拍過好多電影。2019年，余安安兩個女幫佢搞咗個大型party，慶祝六十大壽。

演出
呢個表唔完整，歡迎加料。
余富根

余富根（英文：Yu Fu Kan，6月6號—）係香港男藝人，2017年第29期無綫電視藝員訓練班學員，畢業後加入無綫電視。
余市町

余市町係日本北海道後志総合振興局余市郡嘅一個町。喺2023年6月30日人口有17,370人。
余少寶

余少寶（英文：Middy Yu，1973年—），係1993年度香港小姐競選嘅季軍，1993年到1994年期間係無綫電視女藝員。佢嗰時曾經同烹飪節目主持李錦聯傳出緋聞而出名。
余子明

余子明（Yu Chi Ming，1944年12月10號—2022年11月10號）係香港甘草電視演員，一路都幫無綫電視拍劇，最出名係舊時綜藝節目《歡樂今宵》入面扮演嘅「大眼雞」，仲有喺1981年嘅無綫劇集《封神榜》同埋2001年嘅《封神榜》入面扮演嘅姜子牙。2020年8月份離開無綫電視。
2022年11月10號，余子明喺醫院過身，享年77歲。

演出
呢個表唔完整，歡迎加料。
余宗遙

余宗遙（英文：Desmond Yu，2000年1月24號—），藝名DEZ，係香港男歌手，2022年出道，屬香港環球唱片旗下。佢出道前曾經參加過中國大陸選秀節目《明日之子》第二季同《創造營2019》。佢2023年入圍選秀節目《亞洲超星團》，最後進入三十強後，喺第二輪被淘汰。
余宜發

余宜發（英文：Andes Yue，1978年2月6號—），聽眾暱稱佢做「發仔」，係香港商業電台DJ兼節目主持人，嚮1990年代尾入商台做。
余市郡

余市郡係日本北海道後志支廳嘅一個自治郡，轄下有2町1村。
仁木町
余市町
赤井川村
反送中包圍立法會

「反送中包圍立法會」（又叫反逃犯條例修訂包圍立法會‎，參與者用嘅行動代號：野餐），係2019年6月11號深夜開始由香港市民自發嘅集會，主題係抗議香港立法會進行逃犯條例修訂草案（部份人、泛民主派叫做「送中條例」）嘅二讀。
「反送中包圍立法會」係成場運動嘅重要點，市民佔領金鐘立法會同政府總部附近道路，意圖阻擋二讀，衝突中至少有81人受傷。
集會範圍初頭只係喺立法會綜合大樓隔籬嘅添馬公園，到6月12號朝早8點開始，有示威者先後衝出龍和道、夏慤道同金鐘道，癱瘓金鐘嘅交通，演化成「反送中佔領行動」（又叫反逃犯條例修訂佔領行動‎‎）。
大概下晝3點，示威者衝擊立法會示威區，向警方掟磚頭等等唔同嘅雜物，警方舉咗紅旗警告，先噴胡椒噴霧同用警棍打衝擊嘅示威者，再發射橡膠子彈同布袋彈還拖。最終示威者都係突破咗立法會示威區出面警方防線，諗住衝入埋立法會。
下晝4點左右，警方喺立法會示威區下冇舉旗警告，射咗幾粒催淚彈，現場有陣濃烈催淚彈嘅氣味，搞到唔少市民揜住隻眼唔舒服，有啲人喺現場係咁大叫要鹽水、雨遮等物資。
下晝4點半，防暴警察喺龍和道及添華道交界舉黑旗，同埋射催淚彈。就算示威者已經走夾唔唞，警察追住部分示威者嚟打。防暴警察除咗對住示威者舉槍，甚至指向身穿反光衣嘅記者。之後龍和道清咗場，示威者徹退到大會堂附近。
去到差唔多十二點，警總附近嘅示威者陸續散水，現場淨番100人左右。
6月15號林鄭月娥喺政府總部宣佈暫緩逃犯條例修訂，並收返二讀嘅預告。

6月11號深夜警方開始行動
雖然六月九號有成百萬市民上街迫政府撤銷《逃犯條例》修訂，但政府堅持喺12號《逃犯條例》修訂草案恢復二讀，同預咗草案喺20號通過。咁嘅舉動令有啲團體發起6月12日罷課罷工罷市，同埋包圍立法會嘅行動。
6月11號深夜，警方開始加強立法會外保安，大批警員進駐喺港鐵金鐘站，係咁截查市民身份證同搜袋。有報道講年輕人只係經過海富中心對出，隨即俾警員搜同埋身不禮貌對待，更加有「一字排開兼錄影」。期間警員同市民推撞，現場非常混亂，有市民對住警員大嗌「收隊」。

中信大廈外嘅集會俾警方腰斬
其中喺中信大廈附近民陣申請咗集會不反對通知書並獲批，但警方向人羣中央射咗起碼4顆催淚彈，中信大廈淨係開一道旋轉門同一道細門，差啲造成人踩人。
監警會報告回應「暢通無阻，可讓他們離開現場」，但係傳真社有證據證明監警會講大話，有圖片證明咗左右包抄同得中信大廈正門可以入嘅情況下，人群荒失失走佬入中信大廈。
到6月13號午夜，佔領道路嘅示威者陸續和平散去，經過當局通宵清理，被佔領道路喺同日朝早開返，但立法會周圍嘅路就繼續封。佔領完結後，有小量示威者繼續留守添馬公園嗰頭，暫未有發生大型衝突。
呢次行動令立法會原定嘅會議開唔成，政府總部啲人返唔到工。

香港各界反應
政府
6月12號，盧偉聰譴責「暴徒」嘅行為，同埋強調警方有嚴格指引同訓練，裝備亦係外國鎮暴場面成日用。「橡膠彈同布袋彈聽起上嚟好似係子彈，其實係低殺傷力武器」，用嚟制止遠距離掟磚嘅暴徒。佢指出，警方已多次舉咗「黑旗」警告，同用咗口頭警告。但佢都覺得情況勁危急下，就唔可能即刻警告。
6月13號，政務司司長張建宗喺電視台訪問中講，將金鐘衝突定性「暴動」同埋嗰日開槍射橡膠子彈，警方有按守則及現場情況決定嘅最低武力。
前政治官員
7名前政治任命官員表示「逃犯條例修訂」有唔少理性同務實嘅建議冇足夠討論同回應，少有引起大量市民出嚟遊行；另外佢哋懇請林鄭月娥「為咗創造空間畀各人理性交流同討論」，同考慮即刻撤回方案，諗清楚「逃犯條例修訂」嘅影響；聽下法律專業嘅意見，同公眾講清楚件事，補救今次事件嘅破壞，唔好失去咗中央信任及同廣大香港市民支持。
反送中大遊行

反送中大遊行（主辦單位稱呼），又叫民陣第三次反逃犯條例修訂遊行，係民間人權陣線响2019年6月9號搞嘅第三次反對逃犯條例修訂草案（主辦單位叫佢做送中條例）公眾遊行。呢次遊行主辦單位宣稱有103萬人參加，警方就話高峰期有24萬人，而社會普遍都認同遊行人數多過2003年七一遊行嗰次，做咗香港主權移交後最大規模遊行（個紀錄喺7日後被超越）。遊行完咗嗰晚，政府繼續堅持唔會撤回草案，引發之後長時間嘅持續抗爭，而呢次遊行亦被視為反修例運動大規模爆發嘅伊始。
反送中運動兩周年澳洲集會

反送中運動兩周年澳洲集會係由澳洲香港人組織「澳港聯」，2021年6月12號喺澳洲雪梨、布里斯本、阿地利同埋珀斯舉行，聲援香港反送中運動嘅集會。因為疫情關係而搞唔到集會嘅墨爾本，就有搞咗反送中運動嘅展覽。
反送中＃MeToo集會

反送中＃MeToo集會，又叫執法為名凌辱為實集會，係2019年8月28號一次反逃犯條例修訂集會，喺中環遮打花園搞。呢次集會主要目的係追究反修例運動期間出現嘅警察性暴力問題。主辦單位宣稱有3萬人參加，警方就話高峰期有1.15萬人。
反轉蘋果撻

反轉蘋果撻（法文：Tarte Tatin）係法國甜品，撻餡係蘋果（可用第啲生果代替）、焦糖同牛油。